જ્યારથી ફિલ્મ રીલિઝ થઈ છે ત્યારથી મોટાભાગનાં ફિલ્મ ક્રિટિક્સ ડિરેક્ટર ગૌરી શિંદેની એની જ પહેલી ફિલ્મ ‘ઈંગ્લિશ વિંગ્લિશ’ સાથે સરખામણી કરીને કહેવા લાગ્યા છે કે આ ફિલ્મ એ ફિલ્મ જેટલી સારી નથી. એ સરખામણી જ શક્ય નથી. બંને ટોપિક આખા અલગ છે, અફકોર્સ ‘ઈંગ્લિશ વિંગ્લિશ’ સુપર્બ મૂવિ હતી, અને શ્રીદેવીની ઉત્તમ એક્ટિંગ અને ગૌરીનાં અફલાતૂન ડિરેક્શનનાં કારણે લોકોને એ મૂવિ ખાસ્સી ગમેલી, પણ આ એક ‘અલગ’ ફિલ્મ છે.